Source: http://docplayer.fi/9589658-Jonne-savolainen-kulmatukimuurin-geo-ja-rakennetekninen-suunnit-telu.html
Timestamp: 2019-11-15 07:12:13+00:00
Document Index: 15465463

Matched Legal Cases: ['Hd ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

JONNE SAVOLAINEN KULMATUKIMUURIN GEO- JA RAKENNETEKNINEN SUUNNIT- TELU - PDF
Download "JONNE SAVOLAINEN KULMATUKIMUURIN GEO- JA RAKENNETEKNINEN SUUNNIT- TELU"
1 JONNE SAVOLAINEN KULMATUKIMUURIN GEO- JA RAKENNETEKNINEN SUUNNIT- TELU Diplomityö Tarkastaja: Professori Anssi Laaksonen Tarkastaja ja aihe hyväksytty Talouden ja rakentamisen tiedekuntaneuvoston kokouksessa 8. huhtikuuta 2015
3 i TIIVISTELMÄ Jonne Savolainen: Kulmatukimuurin geo- ja rakennetekninen suunnittelu Tampereen teknillinen yliopisto Diplomityö, 75 sivua, 11 liitesivua Huhtikuu 2015 Rakennustekniikan diplomi-insinöörin tutkinto-ohjelma Pääaine: Rakennesuunnittelu Tarkastaja: Professori Anssi Laaksonen Avainsanat: kulmatukimuuri, eurokoodi 2, eurokoodi 7 Tukimuurien suunnittelu ja mitoitus on monissa kohteissa rakennesuunnittelijalle vastaan tuleva tehtävä, jonka suorittaminen edellyttää rakennesuunnittelun lisäksi myös geoteknisten perusteiden hyvää hallintaa. Tämän diplomityön tavoitteena on selvittää teräsbetonirakenteisen kulmatukimuurin mitoituksessa erityisesti rakennesuunnittelijan näkökulmasta keskeisimpiä geo- ja rakennetekniseen suunnitteluun vaikuttavia tekijöitä ja suunnittelussa huomioon otettavia asioita. Kulmatukimuurin mitoitus suoritetaan betonirakenteiden osalta eurokoodin SFS- EN ja geoteknisen suunnittelun osalta SFS-EN mukaisilla suunnitteluvaatimuksilla ja -periaatteilla. Kuormitysyhdistelmien muodostamiseen käytetään rakenteiden suunnitteluperusteet määrittelevää standardia SFS-EN Työssä perehdytään kulmatukimuuriin vaikuttaviin kuormituksiin ja kuormitusyhdistelmiin, joita käytetään yhdessä osavarmuuslukumenetelmän kanssa tutkittaessa staattisen tasapainorajatilan sekä rakenteellisten ja geoteknisten rajatilojen toteutumista. Osavarmuuslukumenetelmässä tarkasteltavan rajatilan mukaan määräytyvät erikseen osavarmuusluvut kuormituksille, maaparametreilla ja kestävyydelle. Geoteknisessä suunnittelussa suoritetaan kulmatukimuurin dimensioiden valinta ja geotekninen mitoitus kulmatukimuurin pohjalaatan kantokestävyyden, liukumiskestävyyden ja kaatumisen suhteen. Rakenneteknisessä osuudessa tarkastellaan tukimuurin pohjalaatan ja tukiseinän taivutus- ja leikkauskestävyyttä sekä halkeilun rajoittamista kulmatukimuuriin kohdistuvien ympäristöolosuhteiden määrittelevien rasitusluokkien mukaan. Lisäksi tarkastellaan kallioankkuroinnin hyödyntämisen periaatteita ja vaikutusta tukimuurin kantokestävyyteen, liukumiskestävyyteen ja kaatumiseen. Kallioankkuroinnista tukimuurin pohjalaatalle aiheutuvat rasitukset otetaan huomioon paikallisen puristuksen ja mahdollisten halkaisuvoimien kautta. Geo- ja rakenneteknisten mitoitusperusteiden pohjalta luodaan Mathcad - ohjelmalla laskentasovellus suunnittelijoiden käyttöön. Sovelluksen tarkoituksena on mahdollistaa helppokäyttöisellä ohjelmalla kulmatukimuurien tehokas ja vaatimustenmukainen laskenta voimassa olevien suunnitteluperusteiden mukaisesti.
4 ii ABSTRACT Jonne Savolainen: Cantilever retaining wall geotechnical and structural design Tampere University of Technology Master of Science Thesis, 75 pages, 11 Appendix pages April 2015 Master s Degree Programme in Civil Engineering Major: Structural Design Examiner: Professor Anssi Laaksonen Keywords: Cantilever retaining wall, eurocode 2, eurocode 7 Retaining walls design and calculation is a common assignment to structural designer. This assignment requires in addition to structural design and also good knowledge of geotechnical design requirements. This master s thesis ambition is to find out in particularly to the structural designer the most important design factors related to reinforced concrete retaining wall. Cantilever retaining wall design of structures is performed according to SFS-EN and the geotechnical design is made according to SFS-EN Load combinations are defined in SFS-EN The thesis orientates to the loads that affects retaining walls and also to the load combinations. Both of these are used with limit states when checking static equilibrium of rigid body (EQU) or ground pressure and verification of resistance of wall and footing (STR/GEO). Characteristic limit state partial factors to the loads, soil parameters and durability are determined according to the limit state method. Geotechnical design is executed by selecting dimension to the cantilever retaining wall and geotechnical dimensioning to ground bearing resistance, sliding resistance and overturning. Technical structure part surveys bearing and shear resistance of the ground and the retaining wall. Limitation of cracking to the cantilever retaining wall is considered according to the stress categories that defines environmental conditions. There is also considered principles of exploiting rock anchoring and its effects on bearing resistance, sliding resistance and overturning of the retaining wall. Stresses from the result of rock anchoring are considered due to local compression and possible splitting force. Based on the geotechnical and structural dimension methods there are created Mathcad applicaton for the use of designers. Applications purpose is to provide efficient and comply with the requirements calculation due to the existing design criteria.
5 iii ALKUSANAT Tämä diplomityö on tehty A-Insinöörit Suunnittelu Oy:n teollisuus- ja toimitilarakentamisen yksikössä. Työn tarkastajana toimi Tampereen teknillisen yliopiston rakennustekniikan professori Anssi Laaksonen, jota haluan kiittää diplomityöni kommentoimisesta ja tarkastamisesta. Työnantajaani A-Insinöörit Suunnittelu Oy:tä kiitän työn tekemisen mahdollistamisesta ja työhön käytetystä ajasta. Yksikönjohtaja Timo Leppäselle kiitokset diplomityön ideoinnista ja käytännön järjestelyistä. Työtovereitani haluan kiittää asiantuntevista näkemyksistä ja neuvoista, jotka ovat auttaneet tämän työn tekemisessä. Lisäksi haluan kiittää vanhempiani tuesta ja kannustuksesta koko opintojeni aikana. Erityiskiitokset vaimolleni ymmärryksestä, jaksamisesta ja kärsivällisyydestä työelämän, opintojen ja lapsiperheen jokapäiväisen arjen keskellä. Tampereella, Jonne Savolainen
6 iv SISÄLLYSLUETTELO 1. JOHDANTO Työn tausta ja tavoitteet Työn rajaukset KULMATUKIMUURIN SUUNNITTELUPERUSTEET Yleistä Rajatilamitoitus Murtorajatila Käyttörajatila Osavarmuuslukumenetelmä Kuormien ja kuormien vaikutusten mitoitusarvot Kestävyyden mitoitusarvot Mitoitustapa Osavarmuusluvut eri rajatiloissa Staattisen tasapainorajatilan (EQU) osoittamiseksi Rakenteellisten (STR) ja geoteknisten (GEO)... rajatilojen osoittamiseksi Osavarmuusluvut kestävyydelle KUORMITUSYHDISTELMÄT Mitoitustilanne Kuormitusyhdistelmien määrittely Seuraamusluokan määrittely KUORMAT Pysyvät kuormat Muuttuvat kuormat Onnettomuuskuormat Maanpaineiden määritys Lepopaineen laskenta Pistekuorman aiheuttama maanpaine Tiivistäminen KULMATUKIMUURIN GEOTEKNINEN MITOITUS Kantokestävyys Kantokestävyyden määritys Kantokestävyys perustamistavan mukaan Pohjalaatan tehokas leveys Liukumiskestävyys Kaatuminen Perustuksen ankkurointi kallioon KULMATUKIMUURIN RAKENNETEKNINEN MITOITUS Taivutuskestävyys... 37
7 v 6.2 Leikkauskestävyys Leikkausraudoittamattomat rakenteet Leikkausraudoitetut rakenteet Eri aikaan valetut rakenteet Halkeilu Halkeamaleveyden laskenta Halkeilun rajoittaminen Rasitusluokat Paikallinen puristus Kallioankkuroinnin mitoitus Kantokestävyys Liukumiskestävyys Kaatuminen Lisäohjeita Raudoituksen vähimmäisalat KULMATUKIMUURIN LASKENTAESIMERKKI Geotekniset laskelmat Rakennetekniset laskelmat JOHTOPÄÄTÖKSET LÄHTEET LIITE 1: Kulmatukimuurin laskentapohja LIITE 2: Yhdistelykertoimet LIITE 3: Materiaaliominaisuudet LIITE 4: Maalajien ominaisuudet LIITE 5: Perustuksen kantokestävyyden laskennallinen määritys
8 vi LYHENTEET JA MERKINNÄT Latinalaiset isot kirjaimet Ac Betonin poikkileikkausala Ac0 Paikallisen puristuksen kuormitusalue Ac1 Paikallisen puristuksen kuorman jakaantumisalue Ad Onnettomuuskuorman mitoitusarvo As Raudoituksen poikkileikkausala Ac,eff Vedetyn betonialueen tehollinen pinta-ala As,min Vähimmäisraudoituksen poikkileikkausala Asw Leikkausraudoituksen poikkileikkausala A' Tehokas pohjan ala B Perustuksen leveys B Perustuksen tehokas leveys D Perustamissyvyys Ecm Betonin sekanttimoduuli Ecd Betonin kimmokertoimen mitoitusarvo Ed Kuorman vaikutuksen mitoitusarvo Es Betoniteräksen kimmokertoimen mitoitusarvo Estb;d Vakauttavien kuormien vaikutuksen mitoitusarvo Edst;d Kaatavien kuormien vaikutuksen mitoitusarvo F Kuorma Frep Kuorman edustava arvo Fd Kuorman mitoitusarvo Fk Kuorman ominaisarvo FRdu Pistekuormakestävyys Gkj,sup Epäedullisen pysyvän kuorman ominaisarvo Gkj,inf Edullisen pysyvän kuorman ominaisarvo Hd Vaakakuorman mitoitusarvo KFI Seuraamusluokasta riippuva kerroin K0 Lepopainekerroin K0; Lepopainekerroin, kun maanpinta on kaltevuuskulmassa L Pohjalaatan pituus L Pohjalaatan tehokas pituus MEd Taivutusmomentin mitoitusarvo Md,stb Tukevien momenttien mitoitusarvo Md,dst Kaatavien momenttien mitoitusarvo N Normaalivoima NEd Normaalivoiman mitoitusarvo P Esijännitysvoiman ominaisarvo Kestävyyden ominaisarvo Rk
9 vii Rd Qk Vd VRd,c VRd,s VRdi VRd Xd Kestävyyden mitoitusarvo Muuttuvan kuorman ominaisarvo Pystykuorman mitoitusarvo Leikkausraudoittamattoman rakenteen leikkauskestävyyden mitoitusarvo Leikkausraudoitetun rakenneosan leikkauskestävyyden mitoitusarvo Eri aikaan valettujen rakenneosien leikkauskestävyyden mitoitusarvo Leikkauskestävyyden mitoitusarvo Materiaaliominaisuuden mitoitusarvo Latinalaiset pienet kirjaimet ad Mittasuureen mitoitusarvo b Poikkileikkauksen leveys c Koheesio c Tehokas koheesio cu Maan suljettu leikkauslujuus d Poikkileikkauksen tehollinen korkeus e Kuorman epäkeskisyys fcd Betonin puristuslujuuden mitoitusarvo fck Betonin lieriölujuuden ominaisarvo 28 vuorokauden ikäisenä fcm Betonin lieriölujuuden keskiarvo fyd Betoniteräksen myötölujuuden mitoitusarvo fyk Betoniteräksen myötölujuuden ominaisarvo fywd Leikkausraudoituksen myötölujuuden mitoitusarvo fctd Betonin vetolujuuden mitoitusarvo fctm Betonin keskimääräinen vetolujuus hf Virtuaalisen seinän korkeus q Tasainen pintakuorma z Poikkileikkauksen sisäinen momenttivarsi Halkeamaleveys wk Kreikkalaiset kirjaimet k d 'k C F G,inf G,sup Perustuksen pohjan kaltevuus vaakatason suhteen Maanpinnan kaltevuuskulma vaakatasosta ylöspäin Leikkauskestävyyskulman ominaisarvo Leikkauskestävyyskulman mitoitusarvo Maan tehokas tilavuuspaino Betonin osavarmuusluku Kuorman F osavarmuusluku Edullisen pysyvän kuorman osavarmuusluku Epäedullisen pysyvän kuorman osavarmuusluku
10 viii Q G,dst G,stb Q,dst Q,stb M Q Sd f M R;h R;v Rd,eff ' 'd c Epäedullisen muuttuvan kuorman osavarmuusluku Kaatavan pysyvän kuorman osavarmuusluku Vakauttavan pysyvän kuorman osavarmuusluku Kaatavan muuttuvan kuorman osavarmuusluku Vakauttavan muuttuvan kuorman osavarmuusluku Materiaaliominaisuuden osavarmuusluku Muuttuvan kuorman osavarmuusluku Kuorman mallintamisen epävarmuuden osavarmuusluku Kuormien osavarmuusluku, mallin epävarmuuksia ei oteta huomioon Materiaaliominaisuuden epävarmuudet huomioiva osavarmuusluku Liukumiskestävyyden osavarmuusluku Kantokestävyyden osavarmuusluku Epävarmuuden ja mittapoikkeamat huomioiva osavarmuusluku Geometrinen raudoitussuhde Maan tehokas leikkauskestävyyskulma (kitkakulma) :n mitoitusarvo Halkeilleen betonin lujuuden pienennyskerroin Betonin puristusjännitys Muuttuvan kuorman ominaisyhdistelmän yhdistelykerroin Muuttuvan kuorman tavallisen arvon yhdistelykerroin Muuttuvan kuorman pitkäaikaisarvon yhdistelykerroin
11 1 1. JOHDANTO 1.1 Työn tausta ja tavoitteet Tukimuurien suunnittelu ja mitoitus on monissa kohteissa rakennesuunnittelijalle vastaan tuleva tehtävä, jonka suorittaminen edellyttää rakennesuunnittelun lisäksi myös geoteknisten perusteiden hyvää hallintaa. Tämän diplomityön tavoitteena on selvittää teräsbetonirakenteisen kulmatukimuurin mitoituksessa erityisesti rakennesuunnittelijan näkökulmasta keskeisimpiä geo- ja rakennetekniseen suunnitteluun vaikuttavia tekijöitä ja suunnittelussa huomioon otettavia asioita. Tutkimuksen tavoitteena on muodostaa suunnittelijalle selkeä kokonaiskuva, kuinka kulmatukimuurin mitoitus suoritetaan eurokoodin mukaisesti eri rajatiloissa ja käsiteltäville rajatiloille ominaisilla mitoitustavoilla ja suunnitteluvaatimuksilla. Eurokoodissa SFS-EN 1997 määritetään geotekniset suunnitteluvaatimukset rakenteille luokissa 1-3. Kulmatukimuurit kuuluvat luokkaan 2 tavanomaisilla rakenne- ja perustustyypeillä, joihin ei liity tavanomaisesta poikkeavia riskejä tai epätavallisia tai erikoisen vaikeita pohja- tai kuormitusolosuhteita. Luokassa 2 rakennesuunnittelija toteuttaa kulmatukimuurin suunnittelun geoteknisen suunnittelijan antamien lähtötietojen perusteella. Suunnittelun lähtötietoina geotekniseltä suunnittelijalta saadaan perustamistapalausunto ja pohjatutkimusten perusteella määritetyt maaperän ominaisuudet. Diplomityön tavoitteena on teoreettisen tarkastelun lisäksi luoda ensisijaisesti rakennesuunnittelijoiden käyttöön soveltuva laskentatyökalu, jolla kulmatukimuurin geo ja rakennetekniset laskelmat voidaan suorittaa vaatimusten mukaisesti ja ajallisesti tehokkaasti. 1.2 Työn rajaukset Tutkimuksessa käsitellään kulmatukimuurin mitoittamista siihen liittyvien eurokoodien ja niiden kansallisten liitteiden mukaan. Geotekniseen suunnitteluun liittyvät mitoitusperiaatteet on esitetty standardissa SFS-EN Betonirakenteiden suunnittelussa käytetään standardia SFS-EN Näissä standardeissa viitataan rakenteiden suunnitteluperusteiden osalta standardiin SFS-EN 1990 ja rakenteiden kuormien osalta standardiin SFS-EN Kansallisesti määritettävät parametrit koskevat talonrakennustyötä sekä siihen liittyviä kaivanto- ja maarakennustöitä. Tässä työssä ei käsitellä Liikenne- ja viestintäministeriön hallinnonalaan kuuluvia teitä, ratoja ja siltoja sekä niiden kansallisia liitteitä. Pääasiallinen ero talonrakennuskohteiden ja infrarakenteiden välillä muodostuu käytettävistä kuormien tai kuormien vaikutusten ja maaparametrien osavarmuusluvuista,
12 jotka eroavat näiden kansallisten liitteiden välillä toisistaan. Tutkimuksessa kulmatukimuurin perustamistapana käytetään maan- ja kallionvaraisia perustuksia. Paaluperustuksille tehtyjä kulmatukimuureja ei tässä työssä käsitellä. Tukimuurin rakennemallina käytetään ulokkeellista ja jäykkää rakennemallia. Tukimuuriin kestävyyttä parantavien siipien vaikutusta ei huomioida tässä tutkimuksessa. Tarkasteltavista murtorajatilojen vaatimuksista ei käsitellä tasapainon menetystä vedenpaineen aiheuttaman nosteen takia (UPL), eikä hydraulisten gradienttien aiheuttaman maapohjan nousun, sisäisen eroosion ja sisäisen putkieroosion johdosta (HYD). Murtorajatilojen lisäksi suunnittelussa tulee tarkistaa käyttörajatilojen vaatimukset. Käyttörajatilatarkasteluihin tässä tutkimuksessa keskitytään lähinnä rakenteellisen mitoituksen yhteydessä. Geoteknisen suunnittelun osalta ei käsitellä painumien laskentaa, eikä varsinaisesti kokonaisstabiliteetin tarkistuksia. Kokonaisstabiliteetin osalta esitetään kuitenkin mitoitustavan määräytyminen eurokoodien mukaan ja käytettävät kuormitusyhdistelmät. Painumien ja kokonaisstabiliteetin laskenta jätetään geoteknisen suunnittelijan arvioitavaksi ja tarkistettavaksi. Kulmatukimuurin mitoitukseen vaikuttavan pohjaveden pinnan oletetaan olevan perustamistason alapuolella. Tämä oletus edellyttää, että tukimuurin taustamateriaalina on käytetty routimattomia maatäyttöjä, jotka ohjaavat pintavedet taustalla olevan täytön läpi toimiviin kuivatusjärjestelmiin. Routimattomien täyttöjen tehtävänä on samalla myös varmistaa, ettei veden jäätyminen aiheuta tukimuuria kuormittavaa routapainetta. 2
13 3 2. KULMATUKIMUURIN SUUNNITTELUPERUS- TEET 2.1 Yleistä Tukimuureilla tarkoitetaan yleensä maanpinnan suuria korkeuseroja porrastavia seinämäisiä rakenteita. Tukimuureja käytetään tilanteissa, joissa maanpinnan korkeuseroja ei voida tilanpuutteen vuoksi järjestää riittävän loiviin luiskarakenteisiin [1]. Rakenteen tulee muotonsa ja painonsa avulla kestää siihen kohdistuvat maanpaineet [2]. Tässä työssä käsitellään nykyisin yleisimmin käytössä olevaa kulmatukimuuria, jonka toiminta perustuu tukimuurin pohjalaatan päällä olevan maan painon aiheuttamaan pystyssä pitävään vaikutukseen. Tukimuurit ovat maanpaineen ja toisinaan myös vedenpaineen kuormittavia rakenteita. Tukimuureja käytetään sekä itsenäisinä rakenteina että muiden rakenteiden yhteydessä. Muiden rakenteiden yhteydessä tai kulkuväylien vieressä oleviin tukimuureihin kohdistuu maatäytön aiheuttaman maanpaineen lisäksi myös ulkopuolisista kuormista aiheutuvia maanpaineita [3]. Lisäksi tukimuurin pintaan voi kohdistua suoria pysty- tai vaakasuuntaisia kuormituksia. Tukimuuri voidaan perustaa maan- tai kallionvaraan sekä paaluille. Tukimuuri on perustettava roudattomaan syvyyteen tai se on routasuojattava. Tukimuurin taustan täytön tulee olla routimatonta, jotta taustatäytön jäätyminen ei aiheuttaisi tukimuuriin routapainetta. Tukimuuria ei yleensä mitoiteta vedenpaineelle, jonka vuoksi taustatäytöstä on tehtävä hyvin vettä läpäisevää ja lisäksi tukimuurin alaosassa on huolehdittava tukimuurin taakse mahdollisesti kertyvän veden poistumisesta kuivatusjärjestelmiin. Tarvittaessa on varmistettava taustatäytön kuivatus salaojituksella [3]. Tukimuurin yläreuna rakennetaan yleensä turvallisuussyistä muurin takana olevaa maanpintaa korkeammalle tasolle joko tukimuurin seinää jatkamalla tai liittämällä erillinen kaide-elementti putoamisen tai ajoneuvojen törmäyksen varalta. Tukimuurin takana oleva maanpinta voidaan päällystää vedenpitäväksi estämään pintavesien imeytyminen taustatäytön sisään. 2.2 Rajatilamitoitus Eurokoodissa rakenteiden suunnittelu perustuu rajatilamenetelmään ja sen yhteydessä käytettävään osavarmuuslukumenettelyyn. Rajatilamitoituksessa tarkistetaan, ettei mitään rajatilaa ylitetä missään kyseeseen tulevassa mitoitustilanteessa. Rajatilamitoituksessa murto- ja käyttörajatilat käsitellään erikseen. Käyttörajatilan tai murtorajatilan vaatimustenmukaisuuden osoittaminen voidaan jättää suorittamat-
14 4 ta, jos on riittävästi tietoa siitä, että toisen rajatilan vaatimustenmukaisuuden toteutuessa toisenkin rajatilan vaatimustenmukaisuus toteutuu. Rajatilamitoituksessa valitaan mitoitustilanteet ottamalla huomioon ne olosuhteet, joissa rakenteen edellytetään täyttävän tehtävänsä. Mitoitustilanteet luokitellaan niiden esiintymistaajuuden mukaan normaalisti vallitseviin ja tilapäisiin mitoitustilanteisiin sekä onnettomuus- ja maanjäristysmitoitustilanteisiin. [4] Murtorajatila Murtorajatilalla tarkoitetaan sortumiseen tai muuhun vastaavaan rakenteen vaurioitumistapaan liittyvää tilaa. Kaikki ihmisten turvallisuuteen tai rakenteiden varmuuteen liittyvät rajatilat tulee luokitella murtorajatiloiksi. Murtorajatilana voidaan käsitellä rakenteen sortumista edeltäviä tiloja, joita yksinkertaisuuden vuoksi tarkastellaan itse sortuman sijaan [4]. Kulmatukimuurien suunnittelussa tarkistetaan seuraavien murtorajatilojen vaatimukset murtorajatilakohtaisilla kuormitusyhdistelmillä, jotka on esitetty kaavojen muodossa laskentalausekkeina luvussa 3.1. EQU STR GEO UPL HYD Jäykkänä kappaleena tarkasteltavan rakenteen tai sen minkä tahansa osan staattisen tasapainon menetys. Rakenteen tai rakenneosien sisäinen vaurioituminen tai liian suuri siirtymätila, kun rakenteen rakennusmateriaalien lujuus on määräävä. Maan pettäminen tai liian suuri siirtymätila, kun maakerroksen tai kallion lujuus on merkittävä kestävyyden saavuttamisen kannalta. Vedenpaineen aiheuttamasta nosteesta tai muista pystysuuntaisista kuormista johtuva rakenteen tai maapohjan tasapainotilan menettäminen. Hydraulisten gradienttien aiheuttama hydraulinen maapohjan nousu, sisäinen eroosio ja sisäinen putkieroosio maassa. Tässä työssä ei tarkastella edellä esitettyjä UPL- ja HYD rajatiloja. Kyseiset rajatilat on tässä yhteydessä kuitenkin mainittu ja selitetty lyhyesti, sillä eurokoodin SFS- EN 1990 mukaan nämä murtorajatilat tulee tarkistaa niiden tullessa kyseeseen. Tässä työssä oletetaan pohjaveden pinnan olevan perustamistason alapuolella samalla korkeudella tukimuurin molemmin puolin, joten vedenpaineen aiheuttamaa nostetta tai hydraulisia gradientteja ei pääse esiintymään Käyttörajatila Käyttörajatilalla tarkoitetaan rajatilaa, josta kuormituksen arvo ei voi nousta ilman, että syntyvät muodonmuutokset asettavat rajoituksia rakenteen käytölle tai lyhentävät rakenteen suunniteltua käyttöikää. Rakenteen käyttörajatilatarkasteluilla osoitetaan, että ra-
15 5 kenne tavallisissa olosuhteissa yleensä esiintyvän kuormituksen alaisena täyttää sille asetetut vaatimukset koko suunnitellun käyttöiän ajan [5]. Käyttörajatiloiksi tulee luokitella rajatilat, jotka liittyvät rakenteen tai rakenneosien toimintaan normaalikäytössä, ihmisten mukavuuteen ja rakennuskohteen ulkonäköön [4]. Käyttörajatilassa rakenteen tulee säilyttää käyttökelpoisuusvaatimukset, joita voidaan asettaa esimerkiksi rajoittamalla taipumista, halkeilua tai värähtelyä. Käyttökelpoisuusvaatimuksien tavoitteena on taata rakenteen hyväksyttävien ominaisuuksien säilyminen [6]. Käyttörajatilassa kyseeseen tulevat kuormitusyhdistelmät on esitetty luvussa Osavarmuuslukumenetelmä Osavarmuuslukumenetelmää käytettäessä tulee osoittaa, että mitään rajatilaa (murto- tai käyttörajatilaa) ei ylitetä missään kyseeseen tulevassa mitoitustilanteessa, kun mitoitusmalleissa käytetään kuormien tai kuormien vaikutusten ja kestävyyksien mitoitusarvoja [4]. Mitoitusarvot saadaan käyttämällä ominaisarvoja tai edustavia arvoja yhdessä osavarmuuslukujen kanssa. Vaihtoehtoisesti voidaan määrittää mitoitusarvot suoraan silloin, kun halutaan varmistaa varmalla puolella olevien arvojen valinta. Tilastollisin perustein määritettyjen mitoitusarvojen tulee vastata vähintään samaa luotettavuustasoa kaikissa rajatiloissa kuin mikä saavutetaan standardin mukaisia osavarmuuslukuja käytettäessä [4]. Mitoitustilanteita ja niihin kuuluvia rajatiloja tarkasteltaessa määräävien kuormitustapausten yksittäiset kuormat yhdistellään rakenteiden suunnitteluperusteiden mukaan, kuten jäljempänä luvussa 3 esitetään. Yhdistelmissä ei kuitenkaan tarkastella samanaikaisesti vaikuttavina sellaisia kuormia, joiden on fysikaalisista tai toiminnallisista syistä mahdotonta esiintyä samanaikaisesti [4]. Seuraavaksi on lyhyesti esitetty osavarmuuslukumenetelmässä käytettävien kuormien ja kuormien vaikutusten sekä kestävyyden mitoitusarvojen määräytyminen Kuormien ja kuormien vaikutusten mitoitusarvot Kuorman ominaisarvosta saadaan kuorman edustava arvo kertomalla ominaisarvo yhdistelykertoimella. Pysyvien kuormien osalta yhdistelykertoimen arvo on aina 1,0 ja muuttuvien kuormien osalta kyseeseen tuleva yhdistelykerroin on yhtä suuri tai pienempi kuin 1,0. Kuorman edustavasta arvosta saadaan mitoitusarvo kertomalla edustava arvo kuorman osavarmuusluvulla f [7]. Kuormien mitoitusarvot (Fd) voidaan esittää yleisessä muodossa [4] F = F = F (2.1) Fd on kuorman mitoitusarvo
16 6 Fk Frep f on kuorman ominaisarvo on kuorman edustava arvo on kuorman osavarmuusluku on 1,0 tai 0, 1 tai 2 Yhdistelykertoimien 0, 1 ja 2 arvoja käytetään muuttuvien kuormien yhdistelyyn liitteessä 2 esitetyn taulukon arvojen ja luvussa 3 esitettyjen kuormitusyhdistelmien mukaisesti. Yhdistelykertoimilla huomioidaan muuttuvien kuormien yhtäaikaisen esiintymisen epätodennäköisyys. Kuormien vaikutuksilla tarkoitetaan kuormista seuraavia laskennallisia voimia, kuten momentteja, jännityksiä ja muodonmuutoksia. Näitä ovat esimerkiksi kuormien aiheuttamat pohjapaineet ja rakennetta kuormittavat taivutusmomentit [7]. Kantavien rakenteiden suunnittelussa voidaan yleensä kuormien vaikutukset laskea pelkästään kuormien ja rakenteen mittojen perusteella. Geoteknisessä mitoituksessa kuormien vaikutukset ovat kuitenkin yleensä kuormien ja rakenteen mittojen lisäksi materiaalin lujuusominaisuuksien funktioita [7]. Esimerkiksi tukimuurin seinälle tulevan taivutusmomentin arvoon vaikuttaa sitä kuormittavan lepopaineen kautta myös maan ominaisuudet, kuten tilavuuspaino ja leikkauskestävyyskulma (kitkakulma), joiden vaihteluilla on vaikutusta myös tukiseinälle tulevan kuorman vaikutukseen. Kuormien vaikutusten mitoitusarvot (Ed) voidaan kuormien mitoitusarvoja (Fd) vastaavasti esittää yleisessä muodossa [4] E = E. F. ;a i 1 (2.2) Ed Sd ad on kuorman vaikutuksen mitoitusarvo on osavarmuusluku, joka huomioi epävarmuudet kuormien vaikutusten mallintamisessa ja kuormia mallinnettaessa on mittasuureen mitoitusarvo, joka sisältää epäedullisten mittojen poikkeamien vaikutukset rakenteen luotettavuuteen Yleensä voidaan tehdä yksinkertaistus kuormien vaikutusten mitoitusarvolle (Ed) E = E. F. ;a i 1 F,i = Sd x f,i (2.3)
17 7 Kuva 1. Kuormien ja kuormien vaikutusten osavarmuuslukujen välinen yhteys [4]. Kuorman osavarmuusluvut voidaan suunnittelussa käytettävästä mitoitustavasta riippuen kohdistaa joko suoraan kuormiin tai vasta kuormista laskettuihin vaikutuksiin [7]. Jos pysyvien kuormien tai kuormien vaikutusten edullisten ja epäedullisen arvojen välille on tehtävä ero, tulee käyttää kahta eri osavarmuuslukua, alaraja-arvoa G,inf edullisille ja yläraja-arvoa G,sup epäedullisille pysyville kuormille tai kuormien vaikutuksille. Pysyvän kuorman vaihtelu voidaan jättää huomiotta, jos se ei vaihtele merkittävästi rakenteen suunnitellun käyttöiän aikana [4] Kestävyyden mitoitusarvot Kestävyydellä (R) tarkoitetaan maan tai rakenteen lujuusominaisuuksien perusteella laskettua kykyä kestää sille tulevia kuormia. Näitä ovat esimerkiksi perustuksen kantokestävyys tai pohjalaatan taivutuskestävyys. Rakenteiden suunnittelussa materiaalin lujuus ja kestävyys eivät yleensä riipu millään tavalla kuormista. Geotekniikassa sen sijaan materiaalin lujuus riippuu usein kuormasta ja sen vuoksi esimerkiksi kitkamaassa maan kestävyys (R) liukupinnalla (liukumiskestävyys) riippuu liukupintaa rasittavien pystykuormien (F) suuruudesta [7]. Kestävyyden mitoitusarvo Rd voidaan esittää seuraavassa muodossa [4] R = {.; } i 1 (2.4) Rd Xdi ad on epävarmuuden ja mittapoikkeamat sisältävä osavarmuusluku, mikäli niitä ei ole erikseen huomioitu on materiaaliominaisuuden mitoitusarvo on mittasuureen mitoitusarvo, joka sisältää epäedullisten mittojen poikkeamien vaikutukset rakenteen luotettavuuteen Kaavan 2.4 sijaan voidaan yksinkertaistuksena käyttää kestävyyden mitoitusarvona suoraan materiaalin ominaisarvosta osavarmuusluvun avulla saatavaa mitoitusarvoa [4] R = (2.5)
18 8 Rd Rk M on kestävyyden mitoitusarvo on kestävyyden ominaisarvo on materiaaliominaisuuden osavarmuusluku. Kuva 2. Kestävyyden osavarmuuslukujen välinen yhteys [4]. 2.4 Mitoitustapa Mitoitusehtojen toteutuminen mitoitustilanteissa kuormien ja kuormien vaikutusten sekä kestävyyden suhteen osoitetaan käyttäen kansallisesti määritettävää mitoitustapaa. Eurokoodissa SFS-EN on esitetty osavarmuuslukumenetelmässä kolme mitoitustapaa rajatiloille STR ja GEO normaalisti vallitsevissa ja tilapäisissä mitoitustilanteissa. Ne eroavat toisistaan siinä, miten osavarmuuskertoimet jakautuvat kuormien, kuormien vaikutusten, materiaaliominaisuuksien ja kestävyyksien kesken [8]. Rajatilassa EQU käytettävät osavarmuuskertoimet kuormille ja materiaaliominaisuuksille on sen sijaan määritelty yksiselitteisesti. Suomessa käytetään antura- ja laattaperustusten, paaluperustusten, ankkureiden ja tukirakenteiden mitoituksessa mitoitustapaa 2. Luiskien ja kokonaisvakavuuden mitoituksessa käytetään mitoitustapaa 3 [9]. Mitoitustavan ja kyseeseen tulevien osavarmuuslukujen valinta tehdään yhtenä kiinteänä kokonaisuutena, sillä osavarmuuslukujen arvot valitaan käytettävän mitoitustavan mukaisesti. Kuormille tai kuormien vaikutuksille (A), maaparametreille (M) ja maan kestävyydelle (R) määräytyvät osavarmuuslukujen arvot ovat luvun 2.5 taulukoista saatavien arvojen mukaisia [7]. Seuraavassa on esitetty mitoitustapojen mukaan määräytyvät osavarmuuslukujen yhdistelmät. Mitoitustapa 1 (DA1) Kansallisen liitteen mukaan mitoitustapaa 1 ei käytetä Suomessa, joten mitoitustavan 1 mukaista yhdistelyä ei tässä esitetä. Mitoitustapa 2 (DA2) Mitoitustavalla 2 tulee osoittaa, että murtorajatilaa tai liiallista muodonmuutosta ei esiinny seuraavalla osavarmuuslukujen yhdistelmällä Yhdistelmä: A1 + M1 + R2
19 9 Mitoitustavalla 2 osavarmuusluvut kohdistetaan kuormiin tai kuormien vaikutuksiin ja maan kestävyyteen. Mitoitustavan 2 mukainen mitoitus voidaan tehdä kahdella eri tavalla ja ne erotetaan toisistaan merkinnöillä DA2 ja DA2*. Molempia tapoja ei tarvitse tarkastella, vaan toisen näistä tutkiminen riittää. Mitoitustavalla DA2 osavarmuusluvut kohdistetaan kuormien ominaisarvoihin heti laskennan alussa ja koko laskenta tehdään mitoitusarvoilla. Mitoitustavalla DA2* puolestaan koko laskenta tehdään kuormien ominaisarvoilla ja osavarmuuslukuja käytetään vasta lopussa, kun murtorajatilaehtoa tarkistetaan. Mitoitustavat eroavat siis siinä, missä vaiheessa osavarmuuskertoimia käytetään kuormiin. Mitoitustavalla DA2 osavarmuuskertoimet kohdistetaan suoraan kuormiin ja tavalla DA2* vasta kuormista aiheutuviin vaikutuksiin. Mitoitustapa 3 (DA3) Mitoitustavalla 3 tulee osoittaa, että murtorajatilaa tai liiallista muodonmuutosta ei esiinny seuraavalla osavarmuuslukujen yhdistelmällä Yhdistelmä: A2 + M2 + R3 Mitoitustavassa 3 osavarmuusluvut kohdistetaan joko kuormiin tai rakenteesta aiheutuvien kuormien vaikutuksiin ja maan lujuusparametreihin. 2.5 Osavarmuusluvut eri rajatiloissa Murtorajatilojen osavarmuuslukuina normaalisti vallitsevissa ja tilapäisissä mitoitustilanteissa käytetään tässä luvussa esitettyjä arvoja talonrakennuskohteissa ja niiden liikennealueilla. Poikkeuksellisen suuren riskin tapauksissa, epätavallisissa tai poikkeuksellisen vaikeissa pohja- tai kuormitusolosuhteissa käytetään kyseeseen tulevia, erikseen määritettäviä kuorman osavarmuuslukuja. Lisäksi kestävyyden osavarmuuslukuja voidaan kyseeseen tulevan riittävän varmuuden saavuttamiseksi suurentaa mallikertoimella, jonka määräytymiselle ei kuitenkaan esitetä tarkkaa arvoa kansallisessa liitteessä [10]. Osavarmuuslukuja käytetään kuormiin tai niiden vaikutuksiin (A), maaparametreihin (M) ja kestävyyksiin (R). Kansallisesti valitut ja käytettävät osavarmuusluvut murtorajatiloja tarkasteltaessa on esitetty alaluvuissa Staattisen tasapainorajatilan (EQU) osoittamiseksi Staattisen tasapainorajatilan osoittamiseksi tulee kuormille käyttää taulukossa 1 esitettyjä kuormien osavarmuuslukuja (F). EQU rajatilassa edullisille, vakauttaville kuormille käytetään niiden ominaisarvoja pienempiä kertoimia G,stb ja Q,stb. Muuttuvaa edullista kuormaa ei oteta laskennassa huomioon. Epäedullisille, kaataville kuormille käytetään niiden ominaisarvoja suurempia kertoimia G,dst ja Q,dst, joita on korotettu luotetta-
20 10 vuusluokasta riippuvalla KFI kertoimella. KFI kertoimen määräytyminen rakenteen seuraamusluokan mukaan on esitetty luvussa 3.3. Taulukko 1. Kuormien osavarmuusluvut ( F) EQU-rajatilassa [9] Kuorma Merkintä Arvo Pysyvä: Muuttuva: Epäedullinen (kaatava) G,dst 1,1 KFI Edullinen (vakauttava) G,stb 0,9 Epäedullinen (kaatava) Edullinen (vakauttava) Q,dst Q,stb 1,5 KFI Staattisen tasapainorajatilan osoittamiseksi maaparametreille puolestaan käytetään taulukon 2 mukaisia osavarmuuslukuja niiden mitoitusarvojen laskennassa. Taulukko 2. Maaparametrien osavarmuusluvut ( M) EQU-rajatilassa [9] Maaparametri Merkintä Arvo Leikkauskestävyyskulma a ( kitkakulma ) ' 1,25 Tehokas koheesio c' 1,25 Suljettu leikkauslujuus cu 1,5 Yksiaksiaalinen puristuslujuus qu 1,5 Tilavuuspaino 1,0 a Tällä osavarmuusluvulla jaetaan tan Rakenteellisten (STR) ja geoteknisten (GEO) rajatilojen osoittamiseksi Rakenteellisten ja geoteknisten rajatilojen osoittamiseksi tulee kuormille tai kuormien vaikutuksille käyttää taulukon 3 mukaisia osavarmuuslukusarjoja. STR ja GEO rajatiloissa edullisille pysyville kuormille käytetään niiden ominaisarvoja pienempiä kertoimia Gkj,inf. Muuttuvaa edullista kuormaa ei oteta huomioon. Epäedullisille kuormille käytetään niiden ominaisarvoja suurempia kertoimia Gkj,sup ja Q, joita on korotettu seuraamusluokasta riippuvalla KFI kertoimella. Onnettomuustilanteessa käytetään osavarmuusluvun arvoa F = 1,0 kaikille epäedullisille kuormille. Taulukossa 3 on käytetty kaavaviittauksissa standardissa SFS-EN 1990 esitettyä yhtälöiden merkintätapaa.
21 11 Taulukko 3. Kuormien ( F) tai kuormien vaikutusten ( E) osavarmuusluvut STR/GEOrajatiloissa [9] Kuorma Merkintä Sarja A1 A2 Pysyvä: Epäedullinen (EC0 6.10a) 1,35 KFI (EC0 6.10b) Gkj,sup 1,15 KFI (EC0 6.10) 1,0 KFI Edullinen (EC0 6.10a) 0,9 (EC0 6.10b) Gkj,inf 0,9 (EC0 6.10) 1,0 Muuttuva: Epäedullinen (EC0 6.10b) Q 1,5 KFI (EC0 6.10) 1,3 KFI Edullinen 0 0 Kaikkien samasta syystä aiheutuvien pysyvien kuormien ominaisarvot kerrotaan osavarmuusluvulla G,sup, jos kuorman kokonaisvaikutus on epäedullinen ja osavarmuusluvulla G,inf, jos kuorman kokonaisvaikutus on edullinen [9]. Toisaalta standardin SFS-EN 1990 liitteen A1 mukaan, kun tarkasteltavan rajatilan tulokset ovat hyvin herkkiä pysyvän kuorman suuruuden vaihteluille rakenteen eri kohdissa, niin tämän kuorman epäedullista ja edullista osuutta tulee tarkastella erillisinä kuormina. Rakenteellisten ja geoteknisten rajatilojen osoittamiseksi tulee käyttää maaparametreille seuraavia osavarmuuslukusarjoja M1 ja M2. Taulukko 4. Maaparametrien osavarmuusluvut ( M) STR/GEO-rajatiloissa [9] Maaparametri Merkintä Sarja M1 M2 Leikkauskestävyyskulma a ' 1,0 1,25 Tehokas koheesio c' 1,0 1,25 Suljettu leikkauslujuus cu 1,0 1,5 Yksiaksiaalinen puristuslujuus qu 1,0 1,5 Tilavuuspaino 1,0 1,0 a Tällä varmuusluvulla jaetaan tan Osavarmuusluvut kestävyydelle Rakenteellisten (STR) ja geoteknisten (GEO) rajatilojen osoittamiseksi käytetään antura- ja laattaperustuksille taulukon 5 ja tukirakenteille taulukon 6 osavarmuuslukuja kes-
22 12 tävyydelle. Luiskille ja kokonaisvakavuutta tarkasteltaessa käytetään puolestaan taulukon 7 arvoja. Taulukko 5. Antura- ja laattaperustusten kestävyyden osavarmuusluvut ( R) STR/GEOrajatiloissa [9] Kestävyys Merkintä Sarja R2 Kantokestävyys R,v 1,55 Liukuminen R,h 1,1 Taulukko 6. Tukirakenteiden kestävyyden osavarmuusluvut ( R) STR/GEO-rajatiloissa [9] Kestävyys Merkintä Sarja R2 Kantokestävyys R,v 1,55 Liukuminen R,h 1,1 Maan kestävyys R,e 1,5 Taulukko 7. Kestävyyden osavarmuusluvut ( R) luiskille ja kokonaisvakavuudelle [9] Kestävyys Merkintä Sarja R3 Maan kestävyys R,e 1,00 Betonille ja betoniteräkselle käytetään murtorajatilassa taulukon 8 osavarmuuslukuja materiaalien mitoitusarvoja laskettaessa normaalisti vallitsevissa ja tilapäisissä mitoitustilanteissa sekä onnettomuustilanteissa. Käyttörajatilassa käytetään materiaaleille osavarmuuslukua 1,0. Rakenneluokkia ei varsinaisesti määritellä eurokoodissa, vaan Suomessa aiemmin käytössä olleita rakenneluokan 2 mukaisia osavarmuuslukuja pidetään vakioratkaisuna. Suomen kansallisessa liitteessä esitetään kuitenkin laadunvalvonnan tehokkuuden ja mittapoikkeamien pienentämisen vaikutus, jolloin saadaan rakenneluokkaa 1 vastaavat osavarmuuskertoimet, jotka on esitetty myös taulukon 8 yhteydessä. Taulukko 8. Murtorajatilojen osavarmuusluvut betonille ja betoniteräkselle [5] Kuormitustilanne Betoni Raudoitus Normaalisti vallitseva ja tilapäinen Suomen rakenneluokka 2 1,5 1,15 Normaalisti vallitseva ja tilapäinen Suomen rakenneluokka 1 1,35 1,1 Onnettomuus 1,2 1,0
23 13 3. KUORMITUSYHDISTELMÄT 3.1 Mitoitustilanne Mitoitustilanteilla tarkoitetaan rakenteen suunnitellun käyttöiän aikana vastaantulevia tilanteita. Näitä ovat: normaalisti vallitseva mitoitustilanne, tilapäinen mitoitustilanne, onnettomuusmitoitustilanne ja maanjäristysmitoitustilanne. Suunnittelussa mitoitustilanteet liittyvät yleisesti kuormiin ja kuormitusyhdistelmiin. Normaalisti vallitsevalle ja tilapäiselle mitoitustilanteelle käytetään samoja osavarmuuslukuja. Onnettomuusmitoitustilanteessa käytetään yleensä osavarmuuslukua 1,0 [7]. Maanjäristysmitoitustilannetta ei käsitellä tässä tutkimuksessa. Taulukossa 9 on esitetty mitoitustilanteeseen liittyvät esiintymistodennäköisyydet ja esiintymisen kesto suunnitellun käyttöiän aikana. Taulukko 9. Mitoitustilanteiden luokittelu [7] Mitoitustilanne Ajallinen kesto Todennäköisyys Esimerkki Normaalisti vallitseva Suunniteltu käyttöikä Varma Päivittäinen käyttö Tilapäinen < Suunniteltu käyttöikä Korkea Korjaukset ja huollot Onnettomuus Poikkeuksellinen Matala Törmäys 3.2 Kuormitusyhdistelmien määrittely Kuormia tai kuormien vaikutuksia, jotka eivät voi esiintyä samanaikaisesti fysikaalisista tai toiminnallisista syistä, ei oteta kuormayhdistelmissä huomioon samanaikaisesti yhtälöissä, joista voimasuureet lasketaan [11]. Mitoitustilanteessa huomioon otettava kuormitusyhdistelmä valitaan tarkoituksenmukaiseksi tarkasteltavien käyttökelpoisuusvaatimuksien ja toimivuuskriteerien kannalta [4]. Normaalisti vallitseva ja tilapäinen mitoitustilanne Murtorajatilassa Rakenneosien kestävyyden (STR) ja geoteknisen kantavuuden (GEO) rajatiloissa kuormitusyhdistelmänä käytetään epäedullisempaa mitoitustavan DA2 mukaan määräytyvää osavarmuuslukujen avulla muodostettua kuormitusyhdistelmää seuraavista 1,35K G. + 0,9G. + 0,9P (3.1) 1,15K G. + 0,9G. + 0,9P + 1,5K Q, + 1,5K, Q, (3.2)
24 14 joissa Gkj,sup on epäedullisen pysyvän kuorman ominaisarvo Gkj,inf on edullisen pysyvän kuorman ominaisarvo P on esijännitysvoiman kyseeseen tuleva edustava arvo KFI on seuraamusluokasta riippuva kerroin 0,i on muiden samanaikaisten muuttuvien kuormien yhdistelykerroin Qk,1 on määräävän muuttuvan kuorman ominaisarvo on muiden samanaikaisten muuttuvien kuormien ominaisarvo Qk,i Esijännitysvoima P luetaan tavallisesti pysyväksi kuormaksi ja sen yhteydessä käytetään esijännitysvoiman osavarmuuslukuna kerrointa 0,9 taulukon 3 mukaisesti. Vastaavasti luiska- ja kokonaisstabiliteettitarkasteluissa saman taulukon mukaan esijännitysvoimalle käytetään osavarmuuslukua 1,0. Luiska- ja kokonaisstabiliteettitarkasteluissa kuormitusyhdistelmänä käytetään mitoitustavan DA3 sarjan osavarmuuslukujen mukaan muodostettua kuormitusyhdistelmää 1,0K G. + 1,0G. + 1,0P + 1,3K Q, + 1,3K, Q, (3.3) Staattisen tasapainon (EQU) tapauksessa kuormitusyhdistelmänä käytetään taulukon 1 osavarmuuslukujen avulla muodostettua kuormitusyhdistelmää 1,1K G. + 0,9G. + 0,9P + 1,5K Q, + 1,5K, Q, (3.4) Käyttörajatilassa Käyttörajatilassa tarkasteltavat kuormitusyhdistelmät valitaan tarkoituksenmukaisiksi tarkasteltavien käyttökelpoisuusvaatimuksien ja toimivuuskriteerien kannalta [4]. Käyttörajatilassa voidaan muodostaa kolme yhdistelmää muodonmuutoksien käyttäytymistavan mukaan. Ominaisyhdistelmää käytetään tavallisesti palautumattomille muodonmuutoksille. Palautumattomalla muodonmuutoksella tarkoitetaan, että muodonmuutokset eivät palaudu kuormituksen poiston jälkeen. Ominaisyhdistelmä voidaan esittää seuraavassa muodossa G, +G, +P+Q, + 1, Q, (3.5) 0,i on muuttuvan kuorman yhdistelykerroin ominaisyhdistelmällä Tavallista kuormitusyhdistelmää käytetään palautuville muodonmuutoksille. Palautuvalla muodonmuutoksella tarkoitetaan, että muodonmuutokset palautuvat kuormituksen poiston jälkeen. Tavallinen yhdistelmä voidaan esittää muodossa
25 15 G, +G, +P+, Q, + 1, Q, (3.6) 1,1 on muuttuvan kuorman tavallisen arvon yhdistelykerroin on muuttuvan kuorman pitkäaikaisyhdistelmän yhdistelykerroin 2,i Pitkäaikaisyhdistelmää käytetään pitkäaikaisvaikutuksille ja rakenteen ulkonäön kannalta mitoittavana kuormitusyhdistelmänä. Se muodostetaan seuraavalla kuormitusyhdistelmällä G, +G, +P+ 1, Q, (3.7) Onnettomuusmitoitustilanne Onnettomuustilanteessa kuormitusyhdistelmänä käytetään G, +G, +P+A +, tai, Q, + 1, Q, (3.8) Ad on onnettomuuskuorman mitoitusarvo Määräävän muuttuvan kuorman yhteydessä käytetään yhdistelykertoimen 1,1 sijasta kerrointa 2,1, mikäli kuorma on jokin muu kuin lumi-, jää- tai tuulikuorma [12].
26 Seuraamusluokan määrittely Kuormakerroin KFI valitaan luotettavuus- ja seuraamusluokan perusteella taulukon 10 mukaan. Taulukossa 10 on esitetty seuraamusluokan määrittely rakenteen vaurion tai vian aiheuttamien seuraamusten perusteella [4]. Taulukko 10. Seuraamusluokan määrittely [4] Seuraamusluokka Kuvaus Esimerkkikohteita CC3 CC2 CC1 Suuret seuraamukset hengenmenetysten tai hyvin suurten taloudellisten, sosiaalisten tai ympäristövahinkojen takia Keskisuuret seuraamukset hengenmenetysten tai merkittävien taloudellisten, sosiaalisten tai ympäristövahinkojen takia Vähäiset seuraamukset hengenmenetysten tai pienten tai merkityksettömien taloudellisten, sosiaalisten tai ympäristövahinkojen takia Pääkatsomot; julkiset rakennukset, joissa vaurion seuraamukset ovat suuret (esim. konserttitalo) Asuin- ja liikerakennukset; julkiset rakennukset, joissa vaurion seuraamukset ovat keskisuuret (esim. toimistorakennus) Maa- ja metsätalousrakennukset, joissa ei yleensä oleskele ihmisiä (esim. varastorakennukset), kasvihuoneet Seuraamusluokkiin CC1, CC2 ja CC3 liittyy kolme luotettavuusluokkaa RC1, RC2 ja RC3. Luotettavuusluokan perusteena on vaurion otaksutut seuraukset ja rakennuskohteen riskialttius [4]. Luotettavuusluokan perusteella määritettävien kuormakertoimien KFI arvot on esitetty taulukossa 11. Taulukko 11. Kuormakertoimet luotettavuusluokan mukaan [4] Kuormakerroin K FI Luotettavuusluokka RC1 RC2 RC3 K FI 0,9 1 1,1 Kerrointa KFI käytetään normaalisti vallitsevissa ja tilapäisissä murtorajatilan kuormitusyhdistelmissä epäedullisten kuormien yhteydessä kaavojen mukaisesti. KFI kerrointa ei käytetä edullisten kuormien yhteydessä, käyttörajatilatarkasteluissa eikä onnettomuusmitoitustilanteessa.
27 17 4. KUORMAT Kuormat (F) ovat tarkasteltavaan kohteeseen vaikuttavia ulkoisia tai sisäisiä voimia tai jännityksiä. Kuormat jaetaan vaikutusaikansa mukaan pysyviin (G) ja muuttuviin kuormiin (Q) sekä onnettomuuskuormiin (A). Lisäksi kuorma voi olla toimintatavaltaan tarkasteltavassa rajatilassa tai tilanteessa edullinen tai epäedullinen, toisaalta myös kaatava tai vakauttava [7]. 4.1 Pysyvät kuormat Pysyvillä kuormilla tarkoitetaan kuormia, jotka vaikuttavat todennäköisesti koko annetun tarkastelujakson ajan ja joiden suuruuden vaihtelu ajan myötä on merkityksetöntä tai jonka muutos tapahtuu aina samaan suuntaan, kunnes kuorma saavuttaa raja-arvonsa [4]. Kulmatukimuurin tapauksessa pysyviä kuormia aiheuttavat rakenteen omapaino, maatäyttöjen paino, veden paino, pintarakenteiden ja pysyvien pintakuormien paino sekä mahdollinen esijännitysvoima. Maatäytöistä, vedestä ja maan pinnalla vaikuttavista kuormista aiheutuu tukimuurille pysty- ja vaakasuuntaisia kuormakomponentteja. Lisäksi huomioidaan mahdollisen maan jäätymisen ja routimisen aiheuttamat kuormitukset. Pysyviä kuormia määritettäessä tulee ottaa huomioon, että kuormien arvot saattavat muuttua rakentamisen aikana lähtötietojen täydentyessä tai rakenteen käytön aikana kuoman poiston tai maan kaivun seurauksena [8]. 4.2 Muuttuvat kuormat Muuttuvilla kuormilla tarkoitetaan kuormia, joiden suuruuden vaihtelu ajan myötä ei ole merkityksetön eikä monotonista. Muuttuvia kuormia tarkasteltaessa tulee huomioida mahdollisuudet, että muuttuvat kuormat esiintyvät sekä yhdistettynä että erikseen [9]. Tukimuuria kuormittavia muuttuvia kuormia ovat maanpinnalle kohdistuvat hyötykuormat, joita saattaa aiheutua liikenteen, nostureiden ja koneiden seurauksena tai materiaalien väliaikaisesta varastoinnista johtuen. 4.3 Onnettomuuskuormat Onnettomuuskuormat liittyvät mitoitustilanteisiin, jolloin rakenne altistuu poikkeukselliselle kuormalle, kuten tulipalossa, räjähdyksessä tai törmäyksessä [12]. Kulmatuki-
28 18 muurin kohdalla onnettomuuskuormana kyseeseen tulee lähinnä ajoneuvon törmäyksestä tukimuurille tulevat kuormat tai tukimuurin päällä mahdollisesti olevaan kaiteeseen ja siitä tukimuurille välittyvät törmäyskuormat. 4.4 Maanpaineiden määritys Maanpaineella tarkoitetaan maamassan oman tilavuuspainon tai ulkoisen kuormituksen synnyttämää painetta maassa, joka vaikuttaa tukimuuriin maan ja rakenteen kosketuspinnassa maan kautta rakenteeseen kohdistuvana voimana. Maanpaineen suuruus, suunta ja jakautuminen riippuvat maan ja rakenteen välisistä liikkeistä ja muodonmuutoksista. Tukimuuriin vaikuttavia ja maanpainetta aiheuttavia kuormia ovat edellä esitettyjen pysyvien, muuttuvien ja onnettomuuskuormien lisäksi maan tiivistystyöstä johtuva maanpaineen lisäys [3]. Mikäli rakenne ei liiku suhteessa tuettavaan maahan, lasketaan tukiseinälle muodostuva maanpaine lepopaineena. Jäykkien rakenteiden, kuten kulmatukimuurien kohdalla, maanpaine lasketaan pääsääntöisesti lepopaineena. Tukiseinän ollessa riittävän joustava voi maanpaine olla lepopainetta pienempi, jolloin maanpaine lasketaan aktiivipaineena. Aktiivipaineen muodostuminen vaatii tapahtuakseen seinän liikettä kaivantoon päin, jolloin maa vastustaa seinän mukana tapahtuvaa liikettä ja vähentää leikkauskestävyydellään tukimuurille tulevaa kuormitusta. Päinvastaisessa tapauksessa seinä liikkuu kaivannosta penkereeseen päin, jolloin maan lujuusominaisuudet vastustavat seinän liikettä maata kohden ja maanpaine lasketaan passiivipaineena [2]. Tässä tutkimuksessa seinän oletetaan olevan jäykkä ja liikkumaton suhteessa tuettavaan maahan. Maanpaineiden muodostuminen lasketaan siten lepopaineena Lepopaineen laskenta Liikkumattoman tukirakenteen maanpaineiden laskennassa käytettävä lepopaine määritetään suunnitelmien lähtötietojen mukaisen tausta- tai ympärystäytön leikkauskestävyyskulman ja tilavuuspainon ominaisarvojen avulla. Lepopaineen suunnan oletetaan aina vaikuttavan vaakasuoraan tukimuurin seinää vasten maanpinnan tasosta tai maan nousukulmasta riippumatta. Geoteknisessä mitoituksessa maanpaineen ajatellaan kohdistuvan tukimuurin pohjalaatan takana olevaan kuviteltuun virtuaaliseen pystyseinään, jonka korkeus on alla olevan kuvan 3 mukaisilla merkinnöillä [9] h =h+dd +(b b )tan() (4.1)
29 19 Kuva 3. Virtuaalisen seinän laskennassa käytettävät mittasuureet [9]. Pystysuuntaisen kuormituksen vaakasuora vaikutus tukimuurin seinälle otetaan huomioon lepolainekertoimen avulla. Lepopainekertoimen suuruus riippuu maan sisäisestä leikkauskestävyyskulmasta ja maanpinnan kaltevuudesta. Leikkauskestävyyskulmalle on esitetty maalajikohtaisia arvioita liitteessä 4. Käytännön suunnittelukohteessa rakennesuunnittelija saa yleensä lähtötietona geotekniseltä suunnittelijalta maaperän geotekniset ominaisarvot. Lähtötietojen puuttuessa voidaan alustavana arviona käyttää suunnittelun etenemiseksi edellä mainitun liitteen mukaisia arvoja. Vaakasuuntaiselle maanpinnalle lepopainekerroin K0 lasketaan kaavalla K = ( sin ) (4.2) on maan tehokas leikkauskestävyyskulma Jos maapohja viettää seinästä ylöspäin kulmassa vaakatason suhteen, huomioidaan tästä aiheutuva lepopaineen suureneminen ja lepopainekerroin K0; lasketaan kaavasta K ; = ( sin )(1 + sin) (4.3)
30 20 on maanpinnan kaltevuus vaakatasosta ylöspäin Lepopaineen tukimuuria kuormittavan vaakasuuntaisen resultantin ominaisarvo kulmatukimuurin takana olevasta täyttömaasta voidaan laskea lepopainekertoimen avulla kaavalla [9] E, =K. h (4.4) hf k K0,i on kuvitellun virtuaalisen seinän korkeus on täyttömaan tehokas tilavuuspaino on lepopainekerroin vaakasuoralle tai kaltevalle maanpinnalle Kuva 4. Lepopaineen muodostuminen maatäytöstä [9]. Täyttömaan aiheuttaman maanpaineen intensiteettikuvio on muodoltaan kolmiomainen ja sen resultantin vaikutuspiste on virtuaalisen seinän korkeuden kolmannespisteessä. Kuvassa 4 on esitetty intensiteettikuvio täyttömaasta ja resultantin sijainti. Lepopaineen tukimuuria kuormittavan vaakasuuntaisen resultantin ominaisarvo tasaisesta pintakuormasta voidaan laskea lepopainekertoimen avulla kaavalla [9] E, =K. q h (4.5)
31 21 qk on tasaisen pintakuorman ominaisarvo [kn/m 2 ] Tasaisen pintakuorman aiheuttama maanpaineen intensiteettikuvio on muodoltaan suorakaide ja sen resultantin vaikutuspiste on virtuaalisen seinän korkeuden puolivälissä. Kuvassa 5 on esitetty intensiteettikuvio pintakuormasta ja resultantin sijainti suhteessa virtuaalisen seinän korkeuteen hf. Kuva 5. Lepopaineen muodostuminen tasaisesta pintakuormasta [9] Pistekuorman aiheuttama maanpaine Viivakuorman tai keskitetyn kuorman vaikutus tukiseinälle muodostuvaan maanpaineeseen voidaan laskea kimmoteoriaan perustuvalla likimääräismenettelyllä, jota on käytetty monissa suomalaisissa pohjarakennusohjeissa ja edelleen eurokoodin voimassaoloaikana julkaistuissa suunnitteluohjeissa. Tukimuurin läheisyydessä vaikuttavan keskitetyn kuorman tukimuuriin kohdistama maanpaine lasketaan siirtymätöntä rakennetta vastaan kaavalla [13] P=Qtan(45 ) (4.6)
32 22 Q on keskitetyn pistekuorman arvo [kn] on maan leikkauskestävyyskulma Viivakuorman tapauksessa maanpaine lasketaan vastaavasti siirtymätöntä rakennetta vastaan kaavalla P=qtan(45 ) (4.7) q on viivakuorman arvo [kn/m] Kaavalla 4.6 laskettu maanpaineen lisäys P maanpinnalle vaikuttavasta kuormasta Q jakautuu kuvassa 4 esitetylle pinta-alalle. Viivakuorman q aiheuttaman maanpaineen tapauksessa kuvassa 4 esiintyvä mitta B=0. [13] Kuva 6. Viivakuorman tai keskitetyn kuorman aiheuttaman maanpaineen jakautuminen siirtymättömälle tukiseinälle. [13] Kuvasta 6 ja kaavoista 4.6 ja 4.7 voidaan havaita, että maanpaineen lisäyksen suuruuden arvo P tukiseinälle riippuu ainoastaan maanpinnalle vaikuttavasta kuormasta ja maan leikkauskestävyyskulmasta. Kuorman etäisyyttä seinästä ei huomioida tukiseinälle tulevan kuorman lisäyksen suuruudessa, vaan etäisyys vaikuttaa ainoastaan maanpaineen resultantin sijaintiin tukiseinässä ja siitä aiheutuviin kuorman vaikutuksiin. Käytännön tilanteissa yleensä mitoittavin tilanne tukimuurin seinälle saadaan, kun kuorman oletetaan sijaitsevan aivan seinän vieressä, jolloin momenttivarsi ja kuorman vaikutukset mitoittavan poikkileikkauksen suhteen ovat suurimmillaan.